# Výročná správa

# Súkromnej základnej školy waldorfskej

# OA Polárna 1, 04013 Košice

# za školský rok 2016/2017

Podľa Vyhlášky Ministerstva školstva SR č. 9/2006 Z. z. zo 16. 12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení a Metodického usmernenia MŠ SR č. 10/2006-R k vyhláške MŠ SR č. 9/2006 Z. z. vypracovali:

Mgr. Renáta Blaschke, poverená pedagogickou obl. a PaedDr. Katarína Havrilová, riaditeľ školy.

**Predkladá:** PaedDr. Katarína Havrilová, riaditeľ školy

**Prerokované v kolégiu školy:** dňa 31.08.2017

# Vyjadrenie rady školy:

# Rada školy odporúča zriaďovateľovi s c h v á l i ť Správu o výsledkoch a podmienkach výchovno-vzdelávacej činnosti Súkromnej základnej školy waldorfskej, Polárna 1, 040 12 Košice za školský rok 2016/2017.

# 

# 

# Ing. Ľudmila Jakabová

# predseda Rady školy

**Stanovisko zriaďovateľa:**

Výchova k slobode o.z., Vihorlatská 10, 831 04 Bratislava s ch v a ľ u j e Správu o výsledkoch a podmienkach výchovno-vzdelávacej činnosti Súkromnej základnej školy waldorfskej, Polárna 1, 040 12 Košice za školský rok 2016/2017.

# 

# Mgr. Renáta Blaschke

# za zriaďovateľa

**Úvod:**

Súkromná základná škola waldorfská, Polárna 1, 040 12 Košice vznikla k 1.9. 2015, z elokovaného pracoviska Polárna 1, Súkromnej základnej školy waldorfskej Vihorlatská 10, Bratislava.

Pedagogický proces v škole je organizovaný v zmysle overeného učebného plánu, schváleného Ministerstvom školstva Slovenskej republiky listom č. 4433/2000-45 O projekte pokusného overovania organizácie, foriem a obsahu výchovy a vzdelávania na waldorfskej škole

**Pri škole vedie svoju činnosť aj súkromný školský klub detí, ktorý pracuje podľa schváleného Výchovného programu školského klubu detí. Súkromný školský klub detí, Polárna 1, Košice je súčasťou Súkromnej základnej školy waldorfskej, Polárna 1, Košice s termínom začatia činnosti od 1. februára 2016 na základe Rozhodnutia Ministerstva školstva Slovenskej republiky rozhodnutím č. 2016-1209/1:1-100B o zaradení do siete škôl a školských zariadení Slovenskej republiky.**

Súkromná základná škola waldorfská, Polárna 1, 040 12 Košice vo svojej činnosti vychádza z princípov waldorfskej pedagogiky Rudolfa Steinera.

**Základné identifikačné údaje o škole**

|  |  |
| --- | --- |
| **1. Názov školy** | Súkromná základná škola waldorfská, Polárna 1, 040 12 Košice |
| **2. Adresa** | Polárna 1, 040 12 Košice |
| **IČO**  **DIČ** | 42 40 91 36  21 20 12 93 08 |
| **3. Telefónne číslo** | +421 55 308 40 71  +421 902 049 069 |
| **4. Webová adresa**  **E-mailová adresa** | www.kosice.iwaldorf.sk  ke@iwaldorf.sk |
| **5. Zriaďovateľ** | Výchova k slobode, o.z. Vihorlatská 10,  831 04 Bratislava |
| **6. Vedúci zamestnanec školy** | PaedDr. Katarína Havrilová - riaditeľ školy |
| **7. Údaje o Rade školy** | Predseda: Ing. Ľudmila Jakabová, členovia: Ing. Ľubica Kreibiková, Jozefína Gáborová, Bc. Lýdia Gurková, Mgr. Jana Múdra |

**Stručná informácia o činnosti Rady školy za školský rok 2016/2017:**

Rada školy bola ustanovená 19.11.2015, kedy prebehli voľby do Rady školy. Pracovala podľa vopred stanoveného plánu schváleného na prvom zasadnutí. Počas zasadaní RŠ boli jej členovia oboznámení s týmito témami:

* školský vzdelávací program a jeho doplnenia
* Školský poriadok s dodatkom
* plán práce
* personálne obsadenie školy
* správa o výchovno-vzdelávacej činnosti, jej výsledkoch a podmienkach
* prerokovanie rozpočtu školy
* plánovanie aktivít v školskom
* materiálne a technické zabezpečenie ZŠ
* aktuálne problémy školy
* zápis a prijímanie detí do prvého ročníka
* plán zasadnutí Rady školy a program.

**Poradný orgán školy - Pedagogické kolégium školy:**

* Pedagogické kolégium sa stretávalo každý týždeň na svojich konferenciách.
* Raz za dva týždne bývali spoločné konferencie s kolégiom waldorfskej materskej škôlky Studnička.

***Konferencia mala tieto časti:***

1. zborový spev
2. štúdium
3. organizačná časť
4. pedagogická časť

**Organizácia vyučovania**

nastala zmena v začiatku vyučovania:

7.15 – 7.45 – Ranný klub  
7.45 – Vstup do triedy  
8.00 – 9.45 – Epocha (hlavné vyučovanie)  
9.45 – 10.15 – Veľká prestávka  
10.15 – 11.00 – 3. hodina  
11.10 – 11.55 – 4. hodina   
11.55 – 12.30 – Obedná prestávka  
12.30 – 13.15 – 5. hodina  
do 16.00 – ŠKD

**Údaje o žiakoch školy za školský rok 2016/2017**

**Počet žiakov na škole:**

* k 15.9. 2015:  **56**
* počet žiakov v 1. ročníku - 23
* počet žiakov v 3. ročníku - 17
* počet žiakov v 5. ročníku - 16

**Počet vymeškaných hodín:**

1. ročník: 2011 hod., priemer na žiaka 83, 79

3. ročník: 1250 hod., priemer na žiaka 73, 52

5. ročník: 874 hod., priemer na žiaka 58, 26

spolu za školu: 4135 hod., priemer na žiaka **73,84**

**Riaditeľské voľno: 3x (16.11., 8.1., 19.20.5.)**

**Údaje o počte zapísaných žiakov do 1. ročníka:**

Predzápisové stretnutia v tomto školskom roku neprebiehali.

Zápis detí do 1. ročníka sa so súhlasom zriaďovateľa neuskutočnil.

**Údaje o výsledkoch hodnotenia a klasifikácie žiakov**

Pedagogický proces v škole je organizovaný v zmysle overeného učebného plánu, schváleného Ministerstvom školstva Slovenskej republiky listom č. 4433/2000-45 O projekte pokusného overovania organizácie, foriem a obsahu výchovy a vzdelávania na waldorfskej škole, ktorého súčasťou je slovné hodnotenie žiakov.

**Údaje o počte zamestnancov a plnení kvalifikačného predpokladu pedagogických zamestnancov:**

Mgr. Miroslava Lešinská – triedna učiteľka 1. ročníka a učiteľka anglického jazyka v 3. ročníku

Ing. Ľudmila Jakabová – triedna učiteľka 3. ročníka a učiteľka ruského jazyka v 3. ročníku

Mgr. Renáta Blaschke – triedna učiteľka 5. ročníka

PaedDr. Katarína Havrilová- riaditeľka školy, učiteľka ruského jazyka v 1. ročníku a nemeckého jazyka v 5. ročníku

Mgr. Ľubica Štefanovičová – učiteľka anglického jazyka v 5. ročníku

Mgr. Katarína Gecelovská– vychovávateľka v ŠKD

Jozefína Gáborová - asistentka v ŠKD

Všetci pedagógovia majú absolvované vzdelávanie vo WP.

**Údaje o ďalšom vzdelávaní pedagogických zamestnancov školy:**

1. Mgr. Miroslava Lešinská - 3 ročné štúdium Bothmerovej gymnastiky v Budapešti

2. PaedDr. Katarína Havrilová - funkčné vzdelávanie vedúcich zamestnancov školy

MPC Košice

4. Mgr. Katarína Gecelovská - 3. ročník štúdia vo WP v Prahe.

3. Všetci pedagogickí zamestnanci školy:

* + každý deň, pred vyučovaním triedne učiteľky cca 20 min. pracovali na tvorivej reči
  + spoločný ranný spev a kruh prvákov, tretiakov a piatakov – každý pondelok
  + Michaelská konferencia
  + v priebehu školského roka prebiehali metodicko – konzultačné stretnutia učiteľov školy s kolegami z WŠ z Bratislavy: S Jankou Baníkovou – práca na eurytmii a modelovanie a maľovanie, s Tatianou Maťovou – ručné práce, spriadanie na kolovrátku, s Miroslavou Heribanovou – práca na škále, práca s deťmi so špeciálnymi potrebami, práca na nácviku Rajskej hry, so Slavomírom Lichvárom – informácie o kurze v Kasseli k 4. ročníku, Bothmerova gymnastika s Jozefom Malým
  + v rámci spolupráce s Centrom pedagogicko – psychologického poradenstva a prevencie, Zuzkin park 10, Košice, elokované pracovisko Galaktická 11, školu pravidelne navštevovala psychologička PhDr. Denisa Pavlinská.

**Údaje o aktivitách a prezentácii školy na verejnosti a v pedagogickej oblasti:**

**Prváci:**

* + pečenie dračieho chleba ako súčasť Michaelského obdobia
  + strihanie ovečky, pranie a česanie ovčej vlny, ukážka výroby priadze, štrikovanie
  + ako pastieri na fujare hrávali - interaktívna ukážka hry na fujaru
  + výroba karnevalových rozprávkových masiek a karneval
  + výroba lampášikov na Martina a martinská slávnosť
  + adventná špirála
  + vianočná betlehemská hra spracovaná eurytmicky
  + výroba pohľadnice pre mamky na Deň matiek
  + letné varenie rebarborového džemu
  + modelovanie a pečenie iniciálok z kysnutého cesta, jedenie chutných písmen veľkej tlačenej abecedy
  + šnúrkové kúzlenie na prstoch
  + Jánska slávnosť
  + s rodičmi - tvorba zvlneného obrubníka pre záhony, úprava  záhonov, šitie a filcovanie peračníkov pre prvákov.

**Tretiaci:**

* + Michaelská slávnosť
  + výroba lampášikov na Martina a martinská slávnosť
  + adventná špirála
  + vianočná hra o Christoforovi
  + hra na starej Harfe – kolegyňa z WŠ Praha
  + návšteva divadla Luskáčik
  + brigáda – príprava pôdy na siatie na školskom pozemku
  + strihanie ovečky
  + vychádzky do okolia školy, spojené s pozorovaním prírody – realizované mesačne
  + maľovanie vyrobeného domčeka pre škôlkárov, spojené s piknikom s rodičmi
  + škola v prírode, v Pribyline – návšteva skanzenu a baču
  + návšteva ÚĽUV-u, tvorivé dielne remesiel
  + výroba karnevalových masiek a karneval
  + Jánska slávnosť.

**Piataci:**

* + výchovný koncert vo filharmónii
  + hra na starej Harfe – kolegyňa z WŠ Praha
  + adventná špirála
  + príprava zboru na Vianočnú slávnosť
  + výroba karnevalových masiek a karneval
  + vychádzky do okolia Hornádu
  + škola v prírode, návšteva jaskýň
  + účasť na waldorfskej Olympiáde v Rakúskom Schoenau
  + návšteva WŠ v Bratislave
  + prvýkrát Testovanie 5.

**Práca s verejnosťou:**

* piata celoslovenská Michaelská konferencia 29. 10 – 30.10. 2016 – organizovaná pre waldorfských kolegov z celého Slovenska
* spevácky zbor pre dospelých – v utorok
* nácvik vianočnej Rajskej divadelnej hry s rodičmi školy, pravidelná práca s rečou
* kurz spevu – metóda odhalenia hlasu s lektorom Baldom Mikuličom z Chorvátska
* prednáška Brigitte Goldman lektorky z Rakúska
* komunikácia s perspektívnymi rodičmi
* prednáška Mgr. Miroslavy Heribanovej z WŠ Ba pre, metodicko-konzultačná pomoc pri divadelnej práci
* internetová stránka www.iwaldorf.sk
* tvorivé dielne – šitie a filcovanie peračníkov s rodičmi nového 1. ročníka
* komunikácia s rodičmi školy:
* raz mesačne triedne rodičovské stretnutia
* individuálne konzultácie učiteľov a rodičov
* prezentácia tried v rámci celoškolských besiedok a slávností
* individuálne triedne besiedky
* rodičovské náčuvy na triednom vyučovaní a konzultácia s vyučujúcim
* brigády rodičov na budovaní areálu
* výročné a základné dokumenty školy, umiestnené na nástenke školy ako aj na internetovej stránke školy.

**Oblasť denného chodu školy:**

Škola mala k svojej činnosti prenajaté jedno samostatné krídlo budovy OA a 1 triedu v inom krídle.

Žiaci chodili na stravu do jedálne OA a škola si prenajala malú telocvičňu OA pre vyučovanie telesnej výchovy v 3 a 5. ročníku.

V samostatnom krídle OA sú umiestnené:

- 2 kmeňové triedy, zborovňa, WC, chodba, v ktorej je vybudovaná šatňa, sklad pre upratovačku a sklad pomôcok.

V priestore kmeňových tried okrem hlavného vyučovania, prebieha aj vyučovanie eurytmie aj pracovného vyučovania. V triedach sú nainštalované malé krosná, ktoré sú určené na tkanie.

V letných mesiacoch je výučba niektorých remeselných a pohybových aktivít uskutočňovaná vonku.

**Úpravy a práce:**

- svojpomocne - pomocou rodičov – urobené stierky a nalepené sieťky okolo dverí do tried, urobené opravy prasklín na stenách, vymaľovaná trieda pre 5. ročník, upravené skrine ako šatne 5. ročník, vyrobený doplnkový nábytok v 5. ročníku,

- boli vymenené podlahy v troch triedach – bolo položené nové linoleum – výmena bola zorganizovaná ako dar od rodiča z WŠ v Bratislave pána Orlovského,

- boli zakúpené nové lavice a stoličky do 5. ročníka a nová tabuľa do 1. ročníka,

- v budove školy majú sociálne zaradenia veľmi dobrý štandard s vyhovujúcim pomerom na počet žiakov, ich čistotu sa nám darí udržiavať aj vďaka ekologickým prostriedkom Sonet, ktoré kupujeme v obchodoch siete Biotrend s 20% zľavou.

Košická DM školu sponzoruje pravidelnými dodávkami WC papiera, vreckoviek, čajov, papierových obrúskov, čistiacich prostriedkov.

Učitelia majú k dispozícii priestrannú zborovňu, ktorá je súčasne aj priestorom pre riaditeľku školy. Zborovňa je zároveň aj kanceláriou a je v nej umiestnená pedagogická knižnica, ktorá je prístupná nie len učiteľom, ale aj rodičom. Pre učiteľov je v zborovni dostupný počítač, tlačiareň, kopírovacie zariadenie, skener, ďalšie zariadenia na úpravu (orezávanie a viazanie) písomných materiálov.

Škola má pripojenie na internet, cez optický kábel firmy Antik Košice.

Triedy školy majú drevené okná, dvere, podlahy, lavice a stoličky podľa súčasných noriem, s nadštandardom umeleckej ručnej práce. Tá je viditeľná vo väčšine tried v spôsoboch dekorácie, tvorenia poličkových systémov, krytov na radiátory či priestorov na odkladanie či zviditeľnenie žiackych prác.

Každý ročník má vlastnú charakteristickú farbu stien a vzhľad triedy sa mení v priebehu roka podľa preberaných učebných tém, ročných období či sviatkov.

V tomto školskom roku sme zakúpili:

- dve hoblice pre prácu s drevom,

- kolovrátok pre ručné práce od 5. ročníka,

- telocvičné náradie – dve malé švédske bedne, niekoľko rebríkov, prekážky na beh, disky, oštepy, granáty, štafetové kolíky, laná, - pre nácvik olympijských disciplín v 5. ročníku,

- podporujeme slovenských a českých výrobcov vlny, filcu, filcovaných peračníkov a obalov na flauty – nakupujeme od nich,

- osvedčila sa nám spolupráca s firmou Mercurius, od ktorej objednávame pomôcky – flauty, pastelky, voskové bločky, vosk, štetce, akvarelové farby, papier, nožnice aj stojany, hudobné nástroje, perá, bombičky, transparentné papiere, špecifické pomôcky pre WŠ.